Patarškiniai

Patarškiniai (Numididae) – vištinių paukščių (Galliformes) būrio šeima, natūraliai ir plačiai paplitusi Afrikos žemyne.

Patarškiniai, gana dideli paukščiai, o stambiausia rūšis yra grifinė patarška (Acryllium vulturinum), jos svoris 1,0-2,2 kg, kūno ilgis 60-72 cm.

Iš patarškinių šeimos šalmuotųjų patarškų (Numida meleagris) rūšies per ilgą domestikacijos laikotarpį kilo naminės patarškos (Numida meleagris domestica), kurios kaip naminiai paukščiai auginamos Europoje, Šiaurės Amerikoje.

Gentys ir rūšys 
Tarptautinė ornitologų sąjunga pasaulio paukščių klasifikacijos 12.1 versijoje išskiria 4 gentis ir 6 rūšis:
 Gentis: Agelastes	Bonaparte, 1850 - Tamsiosios patarškos
 Agelastes meleagrides Bonaparte, 1850 - Baltakrūtė patarška; paplitusios nuo Siera Leonės iki Ganos.		
 Agelastes niger (Cassin, 1857) - Juodoji patarška; nuo pietryčių Nigerijos iki Kongo Demokratinės Respublikos centrinės dalies.
 Gentis: Numida Linnaeus, 1764 - Tikrosios patarškos
 Numida meleagris (Linnaeus, 1758)	- Šalmuotoji patarška; plačiai išplitusios beveik visame Afrikos žemyne.
 Gentis: Guttera Wagler, 1832 - Kuoduotosios patarškos
 Guttera plumifera (Cassin, 1857) - Lygiakuodė patarška; Afrikos centro vakaruose.
 Guttera pucherani (Hartlaub, 1861) - Keninė patarška;	Užsachario Afrikos savanose su retai augančiais medžiais, retmiškiuose.
 Gentis: Acryllium Gray, GR, 1840 - Grifinės patarškos
 Acryllium vulturinum (Hardwicke, 1834) - Grifinė patarška; Etiopijoje, Somalyje ir iki Tanzanijos.

Kladograma 
Patarškinių (Numididae) šeimos kladograma, pagrįsta pagal De Cheno ir jo bendradarbių atliktus tyrimų rezultatus paskelbtus 2021 m.:

Šaltiniai

Galerija 

Patarškiniai